Hjemmebane for IL Morild er Øksnes sentralbane på Myre. Fram til Øksnes sentralbane ble åpnet i 1984, var Øvergårdsbanen klubbens hjemmebane. Øvergårdsbanen brukes i dag kun til vintertrening. Publikumsrekorder på Øvergårdsbanen var 1038 mot Bodø/Glimt (cupen, 2. runde, 1982) og 876 mot Stålkameratene (daværende 3. divisjon, 1982). Klubbens tilskuerrekord på Øksnes sentralbane er 665 i en treningskamp i 1996 mellom et sammensatt lag av IL Morild og Alsvåg FK, og Bodø/Glimt.